भारतीय जनता पार्टी
भारतीय जनाता पार्टी का निर्माण आधिकारिक रूप से १९८० में हुआ और इसके बाद प्रथम आम चुनाव १९८४ में हुये जिसमें पार्टी केवल दो लोकसभा सीटे जीत सकी। इसके बाद १९९६ के चुनावों तक आते-आते पार्टी पहली बार लोकसभा में सबसे बड़े दल के रूप में उभरी लेकिन इसके द्वारा बनायी गई सरकार कुछ ही समय तक चली। १९९८ और १९९९ के चुनावों में यह सबसे बड़े दल के रूप में रही और दोनो बार गठबंधन सरकार बनाई। २०१४ के चुनावों में संसद में अकेले पूर्ण बहुमत प्राप्त किया। १९९१ के बाद भाजपा के बाद जब भी भाजपा सरकार में नहीं थी तब प्रमुख विपक्ष की भूमिका निभाई।
रोशनलाल अग्रवाल
रोशनलाल अग्रवाल की राजनीतिक पृष्ठ भूमि आपातकाल के दौरान भूमिगत आंदोलन से प्रारम्भ होती है। आपातकाल के पश्चात 1977 में युवा जनता पार्टी के जिला संयोजक के रूप में सक्रिय रहे। 1980 में भारतीय जनता पार्टी की स्थापना के पश्चात 1992 तक जिला महामंत्री जिला प्रचार मंत्री जैसे विभिन्न दायित्वों का कुशलता पूर्वक निर्वहन किया। उनकी कार्य कुशलता से प्रभावित होकर प्रदेश नेतृत्व द्वारा सन् 1992 में जिला भारतीय जनता पार्टी रायगढ़ के अध्यक्ष का दायित्व सौपा गया जिसको उन्होंने निष्ठा एवं लगन के साथ पूरा करते हुए संगठन को मजबूत किया। 2013 में रायगढ़ विधानसभा चुनाव में 20 हजार से अधिक मतों से विजयी हुए तथा छत्तीसगढ़ चतुर्थ विधानसभा में 2013 से 2018 तक सदस्य रहें। इस कार्यकाल में उन्होंने भाजपा विधायक दल के महामंत्री के रूप अपना योगदान दिया तथा विधानसभा की विभिन्न समितियों में सदस्य के रूप में अपने दायित्वों का निर्वहन किया।